钦定古今图书集成/明伦汇编/氏族典/第235卷 > 张元化
## 钦定古今图书集成/明伦汇编/氏族典/第235卷 > 张元化

按《尚友录》：元化，葛元弟子，尝寓汝州，有前知之明。一
日，召道士周元亨，戒之曰：“吾化之后，毋损吾躯壳。”既
化，元亨遵其命，葬于城北。后五年，有汝州卒戍蜀，逢
一道士于山峡间，谓卒曰：“能为我持一书与胡司马、
周尊师否？”卒许之，反投书二人，开缄，乃元化亲札，谢
二人厚葬之意。发棺视，有故履存焉。宋政和中，封冲
“妙先生。”